
ΕΦΗΜΕΡΙΔΑ 
ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


21 Αυγούστου 2017 


ΤΕΥΧΟΣ ΔΕΥΤΕΡΟ 


Αρ 


. Φύλλου 2894 


ΠΕΡΙΕΧΟΜΕΝΑ 

ΑΠΟΦΑΣΕΙΣ 

1 Ανακαθορισμός των τιμών ζώνης του αντικειμενι¬ 
κού συστήματος προσδιορισμού της φορολογη¬ 
τέας αξίας των με οποιαδήποτε αιτία μεταβιβα- 
ζομένων ακινήτων, που βρίσκονται στη Β' Ζώνη 
της Δημοτικής Ενότητας Ραφήνας του Δήμου Ρα- 
φήνας - Πικερμίου της Περιφερειακής Ενότητας 
Ανατολικής Αττικής, της Περιφέρειας Αττικής. 

2 Τροποποίηση του Οργανισμού Εσωτερικής Υπη¬ 
ρεσίας του Δήμου Λοκρών Ν. Φθιώτιδας. 


ΑΠΟΦΑΣΕΙΣ 

Αριθμ. 1128 _ (1) 

Ανακαθορισμός των τιμών ζώνης του αντικειμε¬ 
νικού συστήματος προσδιορισμού της φορολο¬ 
γητέας αξίας των με οποιαδήποτε αιτία μεταβιβα- 
ζομένων ακινήτων, που βρίσκονται στη Β' Ζώνη 
της Δημοτικής Ενότητας Ραφήνας του Δήμου Ρα¬ 
φήνας - Πικερμίου της Περιφερειακής Ενότητας 
Ανατολικής Αττικής, της Περιφέρειας Αττικής. 

Η ΥΦΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις: 

α)Της παραγράφου 5 του άρθρου 95 του Συντάγματος. 

β)Του άρθρου 50 του π.δ. 18/1989 (ΦΕΚ 8/Α71989). 

γ)Του άρθρου 1 του ν.3068/2002 (ΦΕΚ 274/Α72002). 

δ) Του άρθρου 41 του ν.1249/1982 (ΦΕΚ 43/Α71982) 
όπως τροποποιήθηκε με το άρθρο 14 του ν.1473/1984 
(ΦΕΚ 127/Α71984) και του άρθρου 41 α όπως προστέθη¬ 
κε με το άρθρο 10 του ν. 2386/1996 (ΦΕΚ 43/Α71996). 

ε) Της παραγράφου 8 του άρθρου 24 του ν. 1828/1989 
(ΦΕΚ 2/Α703-01-1989). 

στ)Τηςπαραγράφου 18του άρθρου 14του ν.1882/1990 
(ΦΕΚ 43/Α723-03-1990). 

ζ) Της παραγράφου 4 του άρθρου 261 του ν.3852/2010 
(ΦΕΚ 87/Α77-6-2010) η) του άρθρου 103 του 
π.δ. 111/2014 (ΦΕΚ 178/Α729-08-2014). 

2. Την με αριθμό 2335/2016 απόφαση του Β' τμήματος 
του Συμβουλίου της Επικράτειας. 


3. Την απόφαση με αριθμ. 1067780/82/Γ0013/09.06.94 
ΠΟΛ.1149 (ΦΕΚ 549/Β715.07.94) όπως ισχύει σήμερα, με 
την οποία τροποποιούνται, βελτιώνονται και κωδικοποι- 
ούνται οι διατάξεις που αφορούν τη φορολογητέα αξία 
μεταβιβαζομένων με οποιαδήποτε αιτία ακινήτων εντός 
σχεδίου, κατά το αντικειμενικό σύστημα. 

4. Την απόφαση ΠΟΛ.1009 (ΦΕΚ 48/Β720.1.2016), με 
θέμα «Αναπροσαρμογή τιμών του συστήματος αντικει¬ 
μενικού προσδιορισμού της φορολογητέας αξίας των 
με οποιαδήποτε αιτία μεταβιβαζομένων ακινήτων, που 
βρίσκονται σε περιοχές εντός σχεδίου όλων των περι¬ 
φερειών της Χώρας». 

5. Τις ιδιαιτερότητες κάθε περιοχής ή τμήματος αυτής, 
όπως συνθήκες περιβάλλοντος και θέας, εξυπηρέτηση 
(υποδομή, συγκοινωνία κ.λπ.), εμπορικότητα δρόμων, 
πολεοδομικές ρυθμίσεις (συντελεστής δόμησης οικο¬ 
πέδου). 

6. Την εισήγηση και τα πρακτικά των συνεδριάσεων 
της αρμόδιας επιτροπής του άρθρου 41 του ν.1249/1982, 
που συγκροτήθηκε με την αριθμ. 2/99933/0004/ 
30-12-2016 απόφαση του Υπουργού Οικονομικών 
(ΦΕΚ 14/ΥΟΔΔ/30.12.2016). 

7. Την αριθμ. ΥΠΟΙΚ 0010218ΕΞ2013/14-11-2016 
(ΦΕΚ 3696/Β715-11-2016) απόφαση του Πρωθυπουρ¬ 
γού «Ανάθεση αρμοδιοτήτων στην Υφυπουργό Οικο¬ 
νομικών Αικατερίνη Παπανάτσιου». 

8. Τη με αριθμ. απόφ. 341/2016 απόφαση του Δημο¬ 
τικού Συμβουλίου του Δήμου Ραφήνας - Πικερμίου με 
τη γνώμη του οικείου Δημοτικού Συμβουλίου όπως κα¬ 
ταγράφεται στο με αρ. 32/23-12-2016 πρακτικό αυτού, 
σύμφωνα με τις διατάξεις της παρ. 4 του άρθρου 261 
του ν. 3852/2010 (ΦΕΚ 87/Α77-6-2010). 

9. Το γεγονός ότι με την παρούσα μπορεί να δημιουρ- 
γηθεί δαπάνη για τον κρατικό προϋπολογισμό η οποία 
όμως δεν είναι δυνατό να προσδιοριστεί δεδομένου ότι 
δεν είναι γνωστός ο αριθμός των υποθέσεων στις οποίες 
θα έχει εφαρμογή, αποφασίζουμε: 

1. Για τον προσδιορισμό της φορολογητέας αξίας 
των μεταβιβαζομένων με οποιαδήποτε αιτία ακινήτων, 
επανακαθορίζουμε τις τιμές ζώνης της αρ. ΠΟΛ.1009/ 
18-1-2016 απόφασης του Αναπληρωτή Υπουργού Οικο¬ 
νομικών (ΦΕΚ 48/Β /20-1 -2016), κατά το μέρος της που 
αφορά τη Β' ζώνη της Δημοτικής Ενότητας Ραφήνας, του 
Δήμου Ραφήνας - Πικερμίου, της Περιφερειακής Ενότη¬ 
τας Ανατολικής Αττικής, ως εξής: 

Τεύχος Β'2894/21.08.2017 


Β' ζώνη Ραφήνας σε χίλια οκτακόσια (1.800) ευρώ. 

2. Η απόφαση αυτή θα ισχύσει από 8.6.2016. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 10 Αυγούστου 2017 
Η Υφυπουργός 

ΑΙΚΑΤΕΡΙΝΗ ΠΑΠΑΝΑΤΣΙΟΥ 


Αριθμ. 4770/127519 (2) 

Τροποποίηση του Οργανισμού Εσωτερικής Υπη¬ 
ρεσίας του Δήμου Λοκρών Ν. Φθιώτιδας. 

Ο ΣΥΝΤΟΝΙΣΤΗΣ 
ΑΠΟΚΕΝΤΡΩΜΕΝΗΣ ΔΙΟΙΚΗΣΗΣ 
ΘΕΣΣΑΛΙΑΣ - ΣΤΕΡΕΑΣ ΕΛΛΑΔΑΣ 

Έχοντας υπόψη: 

Ι.Τις διατάξεις: 

α) Τ ου ν. 3852/2010 «Νέα Αρχιτεκτονική της Αυτοδιοί¬ 
κησης και της Αποκεντρωμένης Διοίκησης - Πρόγραμμα 
Καλλικράτης» (Α’ 87) και ιδίως των άρθρων 1 [παρ. 1, 2 
(περ. 46, Α2)], 6, 63 και 280. 

β) Του ν. 3584/2007 «Κώδικας Κατάστασης Δημοτι¬ 
κών και Κοινοτικών Υπαλλήλων» (Α’ 143) και ιδίως του 
άρθρου 10. 

γ) Του ν. 3469/2006 «Εθνικό Τυπογραφείο, Εφημερίς 
της Κυβερνήσεως και λοιπές διατάξεις» (Α' 131) και ιδί¬ 
ως της παραγράφου 2, περίπτωση θ του άρθρου 5 και 
της παραγράφου 2, περίπτωση β του άρθρου 7, όπως 
ισχύουν. 

δ)Του ν. 4479/2017 «Τροποποιήσειςτου ν. 2725/1999 
(Α' 121) και άλλες διατάξεις» (Α' 94) και ιδίως του άρθρου 
24 καθώς και της Εγκυκλίου 19 του Υπουργείου Εσωτε¬ 
ρικών (ΑΔΑ: 60ΜΒ465ΧΘ7-ΑΤΖ). 

ε) Του ν. 4325/2015 «Εκδημοκρατισμός της Διοίκησης - 
Καταπολέμηση Γραφειοκρατίας και Ηλεκτρονική Διακυ¬ 
βέρνηση. Αποκατάσταση αδικιών και άλλες διατάξεις» 
(Α' 47) και ιδίως του άρθρου 28. 

στ) Του ν. 4368/2016 «Μέτρα για την επιτάχυνση του 
κυβερνητικού έργου και άλλες διατάξεις» (Α' 21) και ιδίως 
του άρθρου 24. 

ζ)Του π.δ/τος 138/2010 «Οργανισμός της Αποκεντρω¬ 
μένης Διοίκησης Θεσσαλίας - Στερεός Ελλάδας» (Α' 231) 
και ιδίως της παραγράφου 4, περίπτωση γγ του άρθρου 8. 

η) Της αριθμ. οικ. 6983/85785/01.06.2017 απόφασης 
του Συντονιστή Αποκεντρωμένης Διοίκησης Θεσσαλίας - 
Στερεός Ελλάδας «Παροχή εξουσιοδότησης υπογραφής 
πράξεων και εγγράφων «Με εντολή Συντονιστή» του 
Συντονιστή Αποκεντρωμένης Διοίκησης Θεσσαλίας - 
Στερεός Ελλάδας (Α.Δ.Θ.ΣΕ.) στον Προϊστάμενο ή στην 
Προϊσταμένη της Γενικής Διευθύνσεως Εσωτερικής Λει¬ 
τουργίας και στους Προϊσταμένους ή στις Προϊσταμέ- 
νες Διευθύνσεων και Τμημάτων της ανωτέρω Γενικής 
Διευθύνσεως» (Β' 2002) και κυρίως της παραγράφου Γ, 
περίπτωση 4, του άρθρου 8. 

2. Τον οργανισμό εσωτερικής υπηρεσίας του Δήμου 
Λοκρών (ΦΕΚ 2972/τ.Β 723-12-2011), όπως ισχύει. 


3. Την 11/91/21-07-2017 απόφαση της οικονομικής 
επιτροπής, σύμφωνα με την οποία βεβαιώνει ότι η ετήσια 
δαπάνη του βασικού μισθού του καταληκτικού κλιμα¬ 
κίου των νέων προτεινόμενων θέσεων της υπηρεσίας 
καθαριότητας ύψους 228.816,00€ καλύπτεται από τις 
εγγεγραμμένες στον προϋπολογισμό πιστώσεις που 
αφορούν τις ανταποδοτικές υπηρεσίες ως εξής: 

α) Στον ΚΑ 20.6011.0001 του προϋπολογισμού οικο¬ 
νομικού έτους2017 με τίτλο «Αποδοχές τακτικών υπαλ¬ 
λήλων» ποσό 251.000,00 €. 

β) Στον Κ.Α 20.6051.0001 του προϋπολογισμού οικονο¬ 
μικού έτους 2017 με τίτλο «Εργοδοτικές εισφορέςΤΑΔΚΥ- 
ΤΕΑΔΥ» ποσό 8.300,00 € για την κάλυψη της δαπάνης 
εργοδοτικών εισφορών. 

γ) Στον Κ.Α 20.6051.0002 του προϋπολογισμού οικο¬ 
νομικού έτους 2017 με τίτλο «Εργοδοτικές εισφορές 
ΤΥΔΚΥ» ποσό 31.180,00 € για την κάλυψη της δαπάνης 
εργοδοτικών εισφορών. 

δ) Στον Κ.Α 20.6051.0003 του προϋπολογισμού οι¬ 
κονομικού έτους 2017 με τίτλο «Εργοδοτικές εισφορές 
Δημοσίου (ΤΣΚΥ)» ποσό 3.500,00 € για την κάλυψη της 
δαπάνης εργοδοτικών εισφορών. 

ε) Στον Κ.Α 20.6051.0004 του προϋπολογισμού οικο¬ 
νομικού έτους 2017 με τίτλο «Εργοδοτική εισφορά ΙΚΑ» 
ποσό 6.140,00 € για την κάλυψη της δαπάνης εργοδο- 
τικών εισφορών. 

Ανάλογες πιστώσεις θα εγγραφούν και στους προϋπο¬ 
λογισμούς επόμενων ετών για την κάλυψη της μισθοδο¬ 
σίας του προσωπικού, οι οποίες μπορούν να καλυφθούν 
με τα ετήσια έσοδα από την ανταποδοτική υπηρεσία της 
καθαριότητας. 

4. Την 1/2017 απόφαση της Εκτελεστικής Επιτροπής 
(πρακτικό 1 ο/17.07.2017). 

5. Την 139/2017 απόφαση του Δημοτικού Συμβουλί¬ 
ου Δήμου Λοκρών (πρακτικό 8ο/21 -07-2017) και την 
113η/2017 γνωμοδότηση του Υπηρεσιακού Συμβου¬ 
λίου Υπαλλήλων Ο.Τ. Α. Ν. Φθιώτιδας (πρακτικό 7ο/ 
28-07-2017), αποφασίζουμε: 

Εγκρίνουμε την τροποποίηση του Οργανισμού Εσωτε¬ 
ρικής Υπηρεσίας (Ο.Ε.Υ.) του Δήμου Λοκρών (ΦΕΚ 2972/ 
τ.Β /23-12-2011), όπως ισχύει, σύμφωνα με τις διατάξεις 
του άρθρου 24 του ν. 4479/2017 (Α' 94) και στο σύνολο 
του ως εξής: 

Συστήνεται Αυτοτελές Τμήμα Επικοινωνίας και Δη¬ 
μοσίων Σχέσεων, το οποίο αποτελείται από το Γραφείο 
Επικοινωνίας και το Γραφείο Δημοσίων Σχέσεων. 

Οι αρμοδιότητεςτου ΑυτοτελούςΤμήματος Επικοινω¬ 
νίας και Δημοσίων Σχέσεων διαμορφώνονται ως εξής: 

Άρθρο 5 

Αρμοδιότητες ΑυτοτελούςΤμήματος 

Επικοινωνίας και Δημοσίων Σχέσεων 

1. Σχεδιάζει και εισηγείται τη επικοινωνιακή πολιτική 
για την προώθηση της αποστολής και των στόχων του 
Δήμου και αντίστοιχα σχεδιάζει και εισηγείται και προ¬ 
ωθεί την εφαρμογή των προγραμμάτων των ενεργειών 
που είναι απαραίτητες για την υλοποίηση της επικοινω- 
νιακής αυτής πολιτικής. 

2. Οργανώνει και υλοποιεί κάθε είδους εκδηλώσεις του 
Δήμου (συνέδρια, συνελεύσεις, εορτές κ.λπ., καθώς και 

προγράμματα προβολής του έργου και των υπηρεσιών 
που παρέχει ο Δήμος. 

3. Σχεδιάζει, εισηγείται και εφαρμόζει προγράμματα 
ενημέρωσης των πολιτών για τις επιδιώξεις, στόχους 
και υπηρεσίες του Δήμου με γενικό στόχο τη δραστηρι- 
οποίηση των πολιτών για την προώθηση των τοπικών 
συμφερόντων. 

4. Παρακολουθεί συστηματικά τα δημοσιεύματα (έντυ¬ 
πα και ηλεκτρονικά) σχετικά με τις δραστηριότητες του 
Δήμου και ενημερώνει σχετικά τα όργανα διοίκησης και 
τις υπηρεσίες του Δήμου. Τηρεί αρχείο των δημοσιεύ¬ 
σεων καθώς και των σχετικών απαντήσεων του Δήμου. 

5. Διαχειρίζεται τις σχέσεις του Δήμου με τον ηλεκτρο¬ 
νικό και έντυπο τύπο και τα μέσα μαζικής ενημέρωσης 
και επιμελείται των δημοσιευμάτων και των δελτίων τύ¬ 
που του Δήμου. 

6. Επιμελείται των ενημερωτικών εκδόσεων ή εκπο¬ 
μπών του Δήμου στα ΜΜΕ. 

2. Συστήνεται Αυτοτελές Τμήμα Διαφάνειας και Διοι¬ 
κητικής Βοήθειας, το οποίο αποτελείται από το Γραφείο 
Διαφάνειας και το Γραφείο Διοικητικής Βοήθειας και οι 
αρμοδιότητες του διαμορφώνονται ως εξής: 

Άρθρο 7 

Αρμοδιότητες Αυτοτελούς Τμήματος Διαφάνειας 
και Διοικητικής Βοήθειας 

Το Αυτοτελές Τμήμα Διαφάνειας και Διοικητικής Βοή¬ 
θειας είναι αρμόδιο για το σχεδίασμά και την εφαρμογή 
συστημάτων και διαδικασιών που επιδιώκουν την δια¬ 
σφάλιση της διαφάνειας στις κάθε είδους σχέσεις του 
Δήμου προς τρίτους και για την παροχή διοικητικής 
βοήθειας σε άτομα που έχουν αντικειμενική αδυναμία 
προσπέλασης στις δημοτικές υπηρεσίες ή στα Κέντρα 
Εξυπηρέτησης Πολιτών (ΚΕΠ). 

Γραφείο Διαφάνειας: 

1) Σχεδιάζει, ενημερώνει τις δημοτικές υπηρεσίες και 
μεριμνά για την εφαρμογή κάθε είδους διαδικασίας και 
ενέργειας που διασφαλίζουν την διαφάνεια στις σχέσεις 
του δήμου προς τρίτους. Προς τούτο χρησιμοποιεί κάθε 
πρόσφορο μέσο και κυρίως τις κατάλληλες τεχνολογίες 
πληροφορικής και επικοινωνιών (ΤΠΕ). 

2) Μεριμνά για την εξασφάλιση της έγκαιρης πρόσβα¬ 
σης από κάθε ενδιαφερόμενο τρίτο σε πληροφορίες που 
έχουν σχέση με τις προκηρύξεις του Δήμου για την εκτέ¬ 
λεση έργων και την προμήθεια υλικών και υπηρεσιών, 
σύμφωνα με τις νόμιμες διαδικασίες. 

3) Μεριμνά για την εξασφάλιση της πρόσβασης των 
δημοτών και κάθε τρίτου σε πληροφορίες που έχουν 
σχέση με την δομή, την οργάνωση και τις αρμοδιότητες 
των δημοτικών υπηρεσιών, καθώς και τους κανονισμούς 
τις διαδικασίες και τις προϋποθέσεις παροχής από το 
Δήμο υπηρεσιών στους δημότες. 

4) Μεριμνά για την εφαρμογή της νομοθεσίας σε θέ¬ 
ματα ανάθεσης από το Δήμο της εκτέλεσης έργων και 
της προμήθειας υλικών και υπηρεσιών. 

5) Μεριμνά για την έγκαιρη πληροφόρηση των δη¬ 
μοτών για κάθε είδους προγράμματα και δράσεις που 
σχεδιάζει ο Δήμος και απευθύνονται στους δημότες και 
μεριμνά για την εξασφάλιση της αρχής της ίσης πρόσβα¬ 
σης των δημοτών στις δραστηριότητες αυτές. 


6) Υποδέχεται υποδείξεις, προτάσεις και παράπονα 
των δημοτών και τους ενημερώνει για τα δικαιώματα 
τους και τις ενέργειες που απαιτούνται για τη διεκπε¬ 
ραίωση των υποθέσεων τους. Μεριμνά επίσης για τον 
εφοδιασμό τους με τα απαραίτητα πληροφοριακά στοι¬ 
χεία και έντυπα. 

7) Μεριμνά για την πληροφόρηση των δημοτών σχετι¬ 
κά με απολογιστικά στοιχεία που αφορούν εκπλήρωση 
στόχων, ολοκλήρωση προγραμμάτων και έργων που 
αναλαμβάνει και προωθεί ο Δήμος. 

8) Σχεδιάζει ειδικά προγράμματα πληροφόρησης των 
δημοτών για την εξέλιξη και υλοποίηση των δραστηριοτή¬ 
των του Δήμου και μεριμνά για την πραγματοποίηση τους. 

9) Σχεδιάζει, εισηγείται και μεριμνά για την έκδοση και 
διακίνηση, σε έντυπη και ηλεκτρονική μορφή: 

(α) Χάρτας Δικαιωμάτων και Υποχρεώσεων δημοτών 
και κατοίκων. 

(β) Οδηγού του Δημότη για τις παρεχόμενες υπηρεσίες 
του Δήμου. 

(γ) Κανονισμού πληροφόρησης των πολιτών και Κα¬ 
νονισμού Διαβούλευσης. 

10) Μεριμνά για την τήρηση μητρώου πολιτών προς τους 
οποίους ο Δήμος προσφέρει συγκεκριμένες υπηρεσίες. 

11) Μεριμνά για την εφαρμογή διαδικασιών διαβού¬ 
λευσης για αποφάσεις και ζητήματα που αφορούν το 
Δήμο. 

12) Λειτουργεί τηλεφωνικές γραμμές επικοινωνίας πο¬ 
λιτών με το Δήμο για την υποδοχή παραπόνων ή παροχή 
διοικητικών πληροφοριών προς τους πολίτες. 

Γραφείο Διοικητικής Βοήθειας 

1. Σχεδιάζει και εφαρμόζει συστήματα και διαδικασίες 
για την εξυπηρέτηση των δημοτών που έχουν αντικειμε¬ 
νική αδυναμία προσπέλασης στις δημοτικές υπηρεσίες 
ή στα ΚΕΠ και χρειάζονται να έλθουν σε επαφή με τις 
επιμέρους υπηρεσίες για συγκεκριμένες ανάγκες τους. 

2. Μεριμνά για τη δημιουργία και την αποτελεσματική 
λειτουργία δικτύων εθελοντών που αναλαμβάνουν την 
εξυπηρέτηση των ανωτέρω δημοτών για την εκτέλεση 
των δοσοληψιών τους με τις δημοτικές υπηρεσίες και τα 
ΚΕΠ για λογαριασμό τους. 

3. Δέχεται αιτήματα των ανωτέρω δημοτών με βάση 
τις σχετικές διαδικασίες και μεριμνά για την ικανοποίη¬ 
ση τους, με την αξιοποίηση τόσον των υπαλλήλων του 
Γραφείου όσο και των δικτύων εθελοντών. 

4. Συνεργάζεται με τα αρμόδια ΚΕΠ για την διεκπεραί¬ 
ωση υποθέσεων των ανωτέρω δημοτών σε ζητήματα 
αρμοδιότητας των ΚΕΠ. 

5. Σχεδιάζει και προωθεί κάθε άλλη σχετική ενέργεια 
για την καλύτερη εξυπηρέτηση των δημοτών με αντι¬ 
κειμενική αδυναμία προσπέλασης στις δημοτικές υπη¬ 
ρεσίες ή στα ΚΕΠ. 

3. Στη Διεύθυνση Περιβάλλοντος και Πολεοδομίας 
προστίθεται τμήμα Σταθμού Μεταφόρτωσης Απορριμ¬ 
μάτων (ΣΜΑ). 

Άρθρο 12 παρ. 25 
Αρμοδιότητες Τμήματος Σταθμού 
Μεταφόρτωσης Απορριμμάτων (ΣΜΑ) 

1. Εισηγείται τον Εσωτερικό Κανονισμό Λειτουργίας 
του Σταθμού Μεταφόρτωσης Απορριμμάτων. 

2. Μεριμνά για την εφαρμογή του Κανονισμού Λει¬ 
τουργίας. 

3. Μεριμνά για την ορθή λειτουργία του Σταθμού Με- 
ταφόρτωσης, με την εκτέλεση των ακόλουθων εργασιών: 

α) Εργασίες ελέγχου - ζύγισης εισερχόμενων απορ¬ 
ριμμάτων. 

β) Εργασίες καθοδήγησης και εκκένωσης των α/φ στις 
τάφρους υποδοχής. 

γ) Εργασίες τροφοδοσίας και συμπίεσης των απορριμ¬ 
μάτων στα εοηΐ3ίηθΓ5. 

δ) Εργασίες εσωτερικής διακίνησης και μεταφοράς των 
απορριμμάτων στον χώρο υγειονομικής ταφής απορ¬ 
ριμμάτων. 

4. Λαμβάνει κάθε μέριμνα σε συνεργασία με τα αρμό¬ 
δια τμήματα, για την συντήρηση του γενικότερου περι¬ 
βάλλοντος χώρου, των έργων υποδομής, καθώς και του 
κινητού και πάγιου μηχανολογικού εξοπλισμού και των 
ηλεκτρομηχανολογικών εγκαταστάσεων του Σταθμού 
Μεταφόρτωσης Απορριμμάτων. 

5. Επιμελείται της εν γένει καθαριότητας και ευπρε- 
πισμού του χώρου συμπίεσης αλλά και του Σταθμού 
Μεταφόρτωσης Απορριμμάτων γενικότερα, περιλαμ¬ 
βανόμενης και της φροντίδας του πρασίνου. 

6. Μεριμνά σε συνεργασία με το Τμήμα Διαχείρισης 
Περιβάλλοντος για την διενέργεια εργασιών περιβαλ¬ 
λοντικού ελέγχου και παρακολούθησης. 

7. Πραγματοποιεί κάθε επαφή με τρίτους που επισκέ¬ 
πτονται τον Σταθμό Μεταφόρτωσης Απορριμμάτων (επι¬ 
σκέπτες προς ενημέρωση, επιθεωρητές περιβάλλοντος, 
υπηρεσιακοί παράγοντες κ.λπ.) για την συγκέντρωση 
και παρουσίαση κάθε στοιχείου που ζητείται αρμοδίως. 

8. Συντάσσει το ημερήσιο δελτίο λειτουργίας του χώ¬ 
ρου. 

9. Συνδράμει στην σύνταξη των απαιτούμενων εκθέ¬ 
σεων λειτουργίας και τις περιβαλλοντικές επιδόσεις του 
Σταθμού Μεταφόρτωσης Απορριμμάτων και ενημερώ¬ 
νει τη Διεύθυνση προκειμένου αυτή να ενεργήσει προς 
όλους τους εμπλεκόμενους δημόσιους φορείς. 

10. Συλλέγει και επεξεργάζεται όλα τα δεδομένα που 
η νομοθεσία επιβάλλει καθώς και ζυγιστικά στοιχεία, 
κοινοποιώντας τα σχετικά δεδομένα και στοιχεία στο 
Τμήμα Διαχείρισης Περιβάλλοντος. 

11. Προβαίνει στις δέουσες ενέργειες για την απαγό¬ 
ρευση παρουσίας αναρμόδιων προσώπων στο Σταθμό 
Μεταφόρτωσης Απορριμμάτων ή διέλευση τους από 
αυτόν, καθώς και ατόμων για τα οποία δεν υπάρχει σχε¬ 
τική άδεια. 

12. Προβαίνει στις δέουσες ενέργειες για την απα¬ 
γόρευση της διαλογής υλικών που απορρίπτονται στο 
Σταθμό Μεταφόρτωσης Απορριμμάτων και της εξαγω¬ 
γής τους από αυτόν. 

13. Μεριμνά για την τήρηση υποχρεώσεων τρίτων 
προς το Σταθμό Μεταφόρτωσης Απορριμμάτων. 

14. Διασφαλίζει την τή ρηση των κανόνων υγιεινής και 
ασφάλειας της εργασίας σε συνεργασία με το τμήμα Δι¬ 
αχείρισης Ανθρώπινων Πόρων, ώστε να τηρούνται και 
εξασφαλίζονται οι κανόνες υγιεινής και ασφάλειας των 
εργαζομένων. 


15. Μεριμνά για την τήρηση του ωραρίου λειτουργίας 
του Σταθμού Μεταφόρτωσης Απορριμμάτων και ενημε¬ 
ρώνει για την αναγκαιότητα μεταβολής του. 

16. Μεριμνά για τις απαραίτητες ενέργειες που απαι¬ 
τούνται (σύνταξη μελέτης κ.λπ.), από το ίδιο ή άλλο 
αρμόδιο τμήμα και τη διαβίβαση τους στο τμήμα Προ¬ 
μηθειών και Δημοπρασιών για την έγκαιρη υλοποίηση 
προμήθειας - εργασίας, με σκοπό την εύρυθμη λειτουρ¬ 
γία του Σταθμού Μεταφόρτωσης Απορριμμάτων. 

17. Τηρεί τα υπό του νόμου προβλεπόμενα βιβλία κατά 
λόγο αρμοδιότητας. 

18. Συνεργάζεται με όλες τις υπηρεσίες του Δήμου 
προκειμένου να επιτευχθεί το καλύτερο δυνατό αποτέ¬ 
λεσμα με το λιγότερο δυνατόν κόστος. 

19. Ασκεί κάθε άλλη εργασία που δεν περιλαμβάνεται 
στον παρόντα οργανισμό εσωτερικής υπηρεσίας και έχει 
σχέση με τις αρμοδιότητες του γραφείου. 

3. Συστήνεται Διεύθυνση Κοινωνικής Προστασίας, 
Παιδείας και Πολιτισμού. 

Άρθρο 13 

Η Διεύθυνση Κοινωνικής Προστασίας, Παιδείας και 
Πολιτισμού είναι αρμόδιο για το σχεδίασμά και την εφαρ¬ 
μογή της κοινωνικής πολιτικής, των πολιτικών ισότητας 
των φύλων καθώς και για την προστασία και προαγω¬ 
γή της δημόσιας υγείας στην περιοχή του Δήμου, με τη 
λήψη των καταλλήλων μέτρων και τη ρύθμιση των σχετι¬ 
κών δραστηριοτήτων. Συγχρόνως είναι αρμόδια για την 
προώθηση και ρύθμιση ζητημάτων της πρωτοβάθμιας 
και δευτεροβάθμιας εκπαίδευσης, την προώθηση της 
Διά Βίου Μάθησης, καθώς και για το σχεδίασμά και την 
εφαρμογή προγραμμάτων Πολιτισμού, Αθλητισμού και 
Νέας Γενιάς. Οι συγκεκριμένες αρμοδιότητες της Διεύ¬ 
θυνσης στο πλαίσιο της αποστολής της, καθορίζονται 
από τις ισχύουσες διατάξεις νόμων, διαταγμάτων και 
υπουργικών αποφάσεων. 

Η διεύθυνση αποτελείται από τρία τμήματα, Τμήμα 
Κοινωνικής Πολιτικής και Πολιτικών Ισότητας των φύλων, 
Τμήμα Προστασίας και Προαγωγής της Δημόσιας Υγείας 
και Τμήμα Παιδείας, Διά Βίου Μάθησης και Πολιτισμού 
με τις εξής αρμοδιότητες: 

(α) ΑρμοδιότητεςΤμήματος Κοινωνικής Πολιτικής και 
Πολιτικών Ισότητας των φύλων. 

(Αρμοδιότητες Σχεδιασμού/Συντονισμού/Παρακολού- 
θησης Κοινωνικών Πολιτικών) 

1) Διεξάγει κοινωνικές έρευνες, σχεδιάζει, εισηγείται 
και μεριμνά για την εφαρμογή κοινωνικών πολιτικών ή 
συμμετέχει σε δράσεις που αποσκοπούν στην υποστή¬ 
ριξη και κοινωνική φροντίδα της βρεφικής και παιδικής 
ηλικίας και της τρίτης ηλικίας, με την ίδρυση και λειτουρ¬ 
γία νομικών προσώπων, ιδρυμάτων και επιχειρήσεων 
(παιδικοί και βρεφονηπιακοί σταθμοί, βρεφοκομεία, ορ¬ 
φανοτροφεία, κέντρα ανοικτής περίθαλψης και ημερή¬ 
σιας φροντίδας, ψυχαγωγίας και αναψυχής ηλικιωμένων, 
γηροκομείων κ.λπ.). 

2) Σχεδιάζει, εισηγείται και μεριμνά για την εφαρμο¬ 
γή προγραμμάτων ή συμμετέχει σε προγράμματα και 
δράσεις για την ένταξη αθίγγανων, παλιννοστούντων 
ομογενών, μεταναστών, και προσφύγων στην κοινωνική, 
οικονομική και πολιτιστική ζωή της τοπικής κοινωνίας. 




Τεύχος Β' 2894/21.08.2017 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


30281 


3) Διεξάγει κοινωνικές έρευνες, σχεδιάζει, εισηγείται 
και μεριμνά για την εφαρμογή κοινωνικών πολιτικών 
που αφορούν την κοινωνική φροντίδα της οικογένειας, 
του παιδιού, των εφήβων, των ηλικιωμένων, των ατόμων 
με αναπηρία καθώς και ευπαθών κοινωνικών ομάδων. 

4) Σχεδιάζει, εισηγείται και μεριμνά για την εφαρμογή 
κοινωνικών πολιτικών ή συμμετέχει σε δράσεις που στο¬ 
χεύουν στην υποστήριξη και φροντίδα της υγείας των 
δημοτών με την ίδρυση και λειτουργία εγκαταστάσεων 
για την παροχή υπηρεσιών υγείας και την προαγωγή 
της ψυχικής υγείας (με τη δημιουργία δημοτικών και 
κοινοτικών ιατρείων, κέντρων αγωγής υγείας, κέντρων 
υποστήριξης και αποκατάστασης ατόμων με αναπηρία, 
κέντρων ψυχικής υγείας, κέντρων συμβουλευτικής στή- 
ριξηςτων θυμάτων της ενδοοικογενειακής βίας και βίας 
κατά συνοικούντων προσώπων και κέντρων πρόληψης 
κατά εξαρτησιογόνων ουσιών. 

5) Σχεδιάζει, εισηγείται και μεριμνά για την εφαρμογή 
προγραμμάτων και πρωτοβουλιών που στοχεύουν στην 
πρόληψη της παραβατικότητας στην περιοχή του Δή¬ 
μου, με τη δημιουργίαΤοπικών Συμβουλίων Πρόληψης 
Παραβατικότητας. 

6) Μεριμνά για την προώθηση και ανάπτυξη του εθε¬ 
λοντισμού και της κοινωνικής αλληλεγγύης με τη δη¬ 
μιουργία τοπικών δικτύων κοινωνικής αλληλεγγύης, 
εθελοντικών οργανώσεων και ομάδων εθελοντών. 

7) Συντονίζει, παρακολουθεί και αξιολογεί την άσκη¬ 
ση Κοινωνικής Πολιτικής σε τοπικό επίπεδο (πχ μέσω 
της εκπόνησης και περιοδικής αναπροσαρμογής ενός 
«Τοπικού Συμφώνου Κοινωνικής Πολιτικής»). 

8) Οργανώνει, παρακολουθεί και αξιολογεί τη δικτύω¬ 
ση τοπικών φορέων Κοινωνικής Φροντίδας, όπως: 

- οι κοινωνικές υπηρεσίες του Δήμου 

- οι κοινωνικές υπηρεσίες των Νομικών Προσώπων 
του Δήμου 

- οι Μ.Κ.Ο 

- οι υπηρεσίες και δομές Κοινωνικής προστασίας της 
Περιφέρειας και του Κράτους 

- τα αντιπροσωπευτικά σώματα των ομάδων-χρηστών 

(Αρμοδιότητες Εποπτείας και Ελέγχου) 

1. Χορηγεί άδεια ίδρυσης και λειτουργίας δημοτικών 
και ιδιωτικών παιδικών ή βρεφονηπιακών σταθμών. 

2. Ασκεί έλεγχο και εποπτεία στα ιδρύματα παιδικής 
προστασίας ιδιωτικού δικαίου (ιδιωτικοί παιδικοί σταθμοί) 
και ευθύνεται για τη λειτουργία των παιδικών εξοχών. 

3. Χορηγεί άδεια ίδρυσης και λειτουργίας ιδρυμάτων 
παιδικής πρόνοιας σε ιδιώτες, καθώς και σε συλλόγους 
ή σωματεία που επιδιώκουν φιλανθρωπικούς σκοπούς. 

4. Ασκεί εποπτεία επί των φιλανθρωπικών σωματείων 
και ιδρυμάτων, εγκρίνει τον προϋπολογισμό τους και πα¬ 
ρακολουθεί και ελέγχει τις επιχορηγήσεις, που δίδονται 
σε νομικά πρόσωπα ιδιωτικού δικαίου με κοινωφελείς 
σκοπούς. 

5. Μεριμνά για τον διορισμό των μελών διοικητικών συμ¬ 
βουλίων και εποπτεύει και ρυθμίζει θέματα λειτουργίας 
ιδρυμάτων προστασίας και αγωγής οικογένειας του παι¬ 
διού, (όπως Κέντρων Παιδικής Μέριμνας, Παιδικών Σταθ¬ 
μών, Παιδικών Εξοχών, παραρτημάτων ΠΙΚΠΑ και ΚΕΠΕΠ). 


6. Χορηγεί άδεια ίδρυσης και λειτουργίας ιδιωτικών 
επιχειρήσεων περίθαλψης ηλικιωμένων ή ατόμων, που 
πάσχουν ανίατα από κινητική αναπηρία. 

7. Μεριμνά για τον ορισμό μελών του Διοικητικού Συμ¬ 
βουλίου τωνΤαμείων Πρόνοιας και Προστασίας Πολυτέ¬ 
κνων, όταν η έδρα τωνΤαμείων είναι στο Δήμο. 

(Αρμοδιότητες εφαρμογής κοινωνικών πολιτικών) 
Υλοποιεί δράσεις και προγράμματα κοινωνικής πολιτι¬ 
κής συμπληρωματικά με τις δράσεις και τα προγράμματα 
κοινωνικής πολιτικής που υλοποιούνται από τα Νομικά 
πρόσωπα του Δήμου. Στο πλαίσιο αυτό ενδεικτικά: 

(α) Διενεργεί κοινωνικές έρευνες για τη χορήγηση των 
επιδομάτων πρόνοιας, σε συνεργασία με το Γραφείο 
Εφαρμογής Προγραμμάτων Κοινωνικής Πρόνοιας. 

(β) Ασκεί κοινωνική εργασία με άτομα, οικογένειες και 
κοινωνικές ομάδες. 

(γ) Λειτουργεί μονάδες συμβουλευτικής, ψυχολογικής 
και κοινωνικής υποστήριξης. 

(δ) Συνεργάζεται με τα σχολεία της περιοχής για ενη¬ 
μέρωση σε κοινωνικά θέματα (ΑΙϋδ, ναρκωτικά κ.λπ.) και 
σε συνεργασία με τους συλλόγους γονέων διοργανώνει 
Σχολές Γονέων. 

(ε) Υλοποιεί προγράμματα πρόληψης και αντιμετώ¬ 
πισης ψυχοκοινωνικών και οικονομικών προβλημάτων 
(προσφύγων, μεταναστών, παλιννοστούντων, φυλακι¬ 
σμένων, υπερηλίκων κ.λπ.). 

(στ) Υλοποιεί δράσεις προστασίας περιθαλπομένων 
σε ιδρύματα κλειστής περίθαλψης. 

(ζ) Υλοποιεί δράσεις προστασίας μονογονεϊκών οικο¬ 
γενειών. 

(Αρμοδιότητες Εφαρμογής Προγραμμάτων Κοινωνι¬ 
κής Προστασίας) 

1) Μεριμνά για την εφαρμογή προγραμμάτων Κοινω¬ 
νικής Πρόνοιας που στοχεύουν στη στήριξη αστέγων 
και οικονομικά αδυνάτων πολιτών. Στο πλαίσιο αυτό και 
σύμφωνα με τις δικαιοδοσίες που δίδονται στο Δή μο με 
τις ισχύουσες διατάξεις: 

(α) Μεριμνά για την παροχή οικονομικής ενίσχυσης 
των αυτοοτεγαζομένων, για τη σχετική μίσθωση ακι¬ 
νήτων, τη ρύθμιση διαφόρων θεμάτων κοινωνικής κα¬ 
τοικίας και την επιβολή κυρώσεων για παραβάσεις της 
οικείας νομοθεσίας. 

(β) Εκδίδει πιστοποιητικά οικονομικής αδυναμίας. 

(γ) Μεριμνά για την καταβολή επιδομάτων σε τυφλούς, 
κωφάλαλους, ανασφάλιστους παραπληγικούς, τετρα- 
πληγικούς και ακρωτηριασμένους, διανοητικά καθυστε¬ 
ρημένους, ανίκανους προς εργασία, υποφέροντες από 
εγκεφαλική παράλυση (σπαστικούς), απροστάτευτους 
ανήλικους, υποφέροντες από αιμολυτική αναιμία και βα¬ 
ριά ανάπηρους, καθώς και σε λοιπά άτομα δικαιούμενα 
παροχής κοινωνικής προστασίας, σύμφωνα με τις δια¬ 
τάξεις της σχετικής νομοθεσίας, καθώς και των οικείων 
κανονιστικών ρυθμίσεων. 

(δ) Εισηγείται την δωρεάν παραχώρηση της χρήσης οι¬ 
κημάτων ένεκα απορίας ή για άλλους σοβαρούς λόγους. 

(ε) Προβαίνει στην αναγνώριση δικαιούχων στεγαστι- 
κής συνδρομής. 

(στ) Εισηγείται την έκδοση αποφάσεων παροχής κοι¬ 
νωνικής προστασίας. 

(ζ) Εισηγείται την χορήγηση αδειών διενέργειας λαχει- 
οφόρων αγορών, εράνων και φιλανθρωπικών αγορών. 

(η)Χορηγεί κάρτες αναπηρίας έπειτα από γνωμάτευση 
της Επιτροπής Πιστοποίησης Αναπηρίας. 

2) Επιμελείται των θεμάτων που αφορούν ασφαλισμέ¬ 
νους του ΟΓΑ δημότες και εκδίδει βιβλιάρια και βεβαι¬ 
ώσεις σύμφωνα με την ισχύουσα νομοθεσία που διέπει 
τους ασφαλισμένους αυτούς. 

3) Παρέχει γραμματειακή υποστήριξη προς το Τμήμα 
Κοινωνικής Προστασίας, Παιδείας και Πολιτισμού και τα 
Γραφεία του (τήρηση πρωτοκόλλου, διεκπεραίωση και 
αρχειοθέτηση αλληλογραφίας, θέματα προσωπικού κ.λπ.). 

(Αρμοδιότητες Πολιτικών Ισότητας των φύλων) 
Σχεδιάζει, εισηγείται και μεριμνά για την εφαρμογή 
προγραμμάτων και μέτρων που στοχεύουν στην ισότητα 
γυναικών και ανδρών σε όλους τους τομείς. Στο πλαίσιο 
αυτό μεριμνά για: 

(α) τη λήψη μέτρων για την πρόληψη και καταπολέμη¬ 
ση της βίας κατά των γυναικών και των παιδιών, 

(β) την ανάπτυξη δράσεων για την καταπολέμηση των 
κοινωνικών στερεότυπων με βάση το φύλο, 

(γ) την ανάπτυξη ειδικών προγραμμάτων για ευπαθείς 
ομάδες γυναικών, 

(δ) την ανάπτυξη δράσεων για την αύξηση της συμμε¬ 
τοχής των γυναικών στην απασχόληση, 

(ε) τη λήψη μέτρων για την εναρμόνιση επαγγελματι¬ 
κών και οικογενειακών υποχρεώσεων, 

(στ) την ανάπτυξη δράσεων για την κοινωνική και πο¬ 
λιτική συμμετοχή των γυναικών και την προώθηση τους 
στα κέντρα λήψης αποφάσεων. 

(β) ΑρμοδιότητεςΤμήματος Προστασίας και Προαγω¬ 
γής της Δημόσιας Υγείας 

1) Σχεδιάζει, προγραμματίζει και μεριμνά για την εφαρ¬ 
μογή μέτρων για την προστασία της δημόσιας υγείας. 
Στο πλαίσιο αυτό και σύμφωνα με τις δικαιοδοσίες που 
δίδονται στο Δήμο με τις ισχύουσες διατάξεις: 

(α) Μεριμνά για τον υγειονομικό έλεγχο των δημοτικών 
δεξαμενών νερού. 

(β) Μεριμνά για τον υγειονομικό έλεγχο των καταστη¬ 
μάτων και επιχειρήσεων. 

(γ) Μεριμνά για τον έλεγχο της ηχορύπανσης, της κοι¬ 
νής ησυχίας και της εκπομπής ρύπων, θορύβων και άλ¬ 
λων επιβαρύνσεων του περιβάλλοντος από τροχοφόρα, 
(δ) Χορηγεί βιβλιάρια υγείας στους εκδοροσφαγείς. 
(ε) Παρέχει συνδρομή στο έργο του Ε.Φ.Ε.Τ. και διενερ¬ 
γεί ελέγχους ή άλλες πράξεις, που ζητούν τα εντεταλμένα 
όργανα του Ε.Φ.Ε.Τ. και σύμφωνα με τις οδηγίες τους. 
(Συνεργασία με τον τομέα ζωικής παραγωγής της υπη¬ 
ρεσίας αγροτικής παραγωγής, όταν απαιτείται). 

(στ) Μεριμνά για την τήρηση των κανόνων υγιεινής 
στα δημόσια και ιδιωτικά σχολεία της περιοχής. 

2) Σχεδιάζει, προγραμματίζει μια μεριμνά για την 
εφαρμογή προγραμμάτων μέτρων για την προαγωγή 
της δημόσιας υγείας. Στο πλαίσιο αυτό και σύμφωνα με 
τις δικαιοδοσίες που δίδονται στο Δήμο με τις ισχύουσες 
διατάξεις: 

(α) Μεριμνά για την εφαρμογή προγραμμάτων εμβο¬ 
λιασμών. 

(β) Μεριμνά για την υλοποίηση ί) προγραμμάτων δη¬ 
μόσιας υγιεινής που οργανώνονται από το Υπουργείο 


Υγείας και Κοινωνικής Αλληλεγγύης ή από άλλα υπουρ¬ 
γεία, το κόστος των οποίων βαρύνει απευθείας τον προ¬ 
ϋπολογισμό του αντίστοιχου υπουργείου ίί) εκτάκτων 
προγραμμάτων δημόσιας υγείας, τα οποία εκτελούνται 
με έκτακτη χρηματοδότηση ίϋ) προγραμμάτων δημόσιας 
υγείας που χρηματοδοτούνται από πόρους της Ευρω¬ 
παϊκής Ένωσης 

(γ) Εκδίδει τοπικές υγειονομικές διατάξεις και λαμβάνει 
μέτρα σε θέματα δημόσιας υγιεινής. 

(δ) Μεριμνά για την πληροφόρηση των δημοτών για 
θέματα δημόσιας υγείας. 

(ε) Οργανώνει αυτοτελώς ή σε συνεργασία με τις αντί¬ 
στοιχες περιφερειακές υπηρεσίες ειδικά προγράμματα 
για την προστασία και προαγωγή της δημόσιας υγείας 
στην περιοχή αρμοδιότητας του Δήμου, σύμφωνα με τις 
κείμενες διατάξεις. 

3) Ρυθμίζει διάφορα διοικητικά ζητήματα που σχετί¬ 
ζονται με τη δημόσια υγεία στην περιοχή του Δήμου. 
Στο πλαίσιο αυτό και σύμφωνα με τις δικαιοδοσίες που 
δίδονται στο Δήμο με τις ισχύουσες διατάξεις: 

(α) Εισηγείται τον ορισμό ιατρών προς εξέταση επαγ- 
γελματιών και εργαζομένων σε καταστήματα υγειονο¬ 
μικού ενδιαφέροντος για τη χορήγηση σε αυτούς βιβλι¬ 
αρίων υγείας. 

(β) Εισηγείται την επιβολή κυρώσεων σε ιατρούς, οι 
οποίοι πωλούν φάρμακα χωρίς άδεια, καθώς και σε βά¬ 
ρος ιατρών και φαρμακοποιών για κατοχή ή πώληση 
δειγμάτων φαρμάκων. 

(γ) Εισηγείται τον ορισμό ελεγκτή γιατρού ΟΓΑ για τα 
ΝΠΔΔ της περιοχής του Δήμου. 

(γ) ΑρμοδιότητεςΤμήματος Παιδείας, Διά Βίου Μάθη¬ 
σης και Πολιτισμού. 

(Αρμοδιότητες σε θέματα Παιδείας και Διά Βίου Μά¬ 
θησης) 

1) Μεριμνά για την εξασφάλιση των κατάλληλων υλι- 
κοτεχνικών υποδομών για την προσχολική εκπαίδευση 
και για τα σχολεία της πρωτοβάθμιας και δευτεροβάθ¬ 
μιας εκπαίδευσης. Στο πλαίσιο αυτό και σύμφωνα με τις 
δικαιοδοσίες που δίδονται στο Δήμο με τις ισχύουσες 
διατάξεις: 

(α) Μεριμνά για την συντήρηση, τη βελτίωση, τη κα¬ 
θαριότητα και την φύλαξη των υλικοτεχνικών υποδο¬ 
μών του εθνικού συστήματος της πρωτοβάθμιας και της 
δευτεροβάθμιας εκπαίδευσης, με επιφύλαξη των αρ¬ 
μοδιοτήτων των Σχολικών Επιτροπών και παρέχει κάθε 
αναγκαία διοικητική υποστήριξη στις Σχολικές Επιτροπές 
για τη λειτουργία τους και για την άσκηση των αρμοδιο¬ 
τήτων τους (Άρθρο 243 του ΔΚΚ). 

(β) Μεριμνά για τη συγκρότηση επιτροπής καταλλη¬ 
λότητας, επιλογής και εκτίμησης της αξίας οικοπέδου 
για την ανέγερση διδακτηρίου, καθώς και επιλογής οι¬ 
κοπέδου μετά κτιρίου κατάλληλου να χαρακτηρισθεί 
ως διδακτήριο. 

(γ) Συνεργάζεται με την τεχνική υπηρεσία, για την 
απαλλοτρίωση οικοπέδων για τις ανάγκες της σχολικής 
στέγης, καθώς και την ανέγερση σχολικών κτιρίων. 

(δ) Μεριμνά για τη μίσθωση ακινήτων για τη στέγαση 
δημόσιων σχολικών μονάδων, τη στέγαση και συστέγα- 
ση αυτών και σε περίπτωση συστέγασης καθορίζει την 

αποκλειστική χρήση ορισμένων χώρωντου διδακτηρίου, 
από κάθε σχολική μονάδα, καθώς και την κοινή χρήση 
των υπολοίπων χώρων και τις ώρες λειτουργίας της κάθε 
συστεγαζόμενης σχολικής μονάδας. 

(Συνεργασία με την Οικονομική υπηρεσία για τη μί¬ 
σθωση ακινήτων). 

(ε) Συνεργάζεται με την Δημοτική Επιτροπή Παιδείας, 
την ενημερώνει για θέματα της αρμοδιότητας της και 
της παρέχει κάθε αναγκαία διοικητική υποστήριξη για 
τη λειτουργία της. 

2) Σχεδιάζει και μεριμνά για την εφαρμογή πολιτικών, 
προγραμμάτων και δράσεων για την υποστήριξη των 
μαθητών της πρωτοβάθμιας και της δευτεροβάθμιας 
εκπαίδευσης, αλλά και για τη γενική παιδεία των κατοί¬ 
κων. Περιλαμβάνονται αρμοδιότητες όπως: 

(α) Η ίδρυση και λειτουργία βιβλιοθηκών. 

(β) Η ίδρυση και λειτουργία κέντρων δημιουργικής 
απασχόλησης παιδιών. 

(γ) Η ίδρυση και λειτουργία πάρκων κυκλοφοριακής 
αγωγής. 

3) Μεριμνά για το σχεδίασμά και την εκτέλεση προ¬ 
γραμμάτων διά βίου μάθησης στο πλαίσιο του αντί¬ 
στοιχου εθνικού και περιφερειακού προγραμματισμού, 
σύμφωνα με την κείμενη νομοθεσία. 

Στο πλαίσιο αυτό και σύμφωνα με τις δικαιοδοσίες που 
δίδονται στο Δήμο με τις ισχύουσες διατάξεις: 

(α) Καταρτίζει, στο πλαίσιο του τοπικού αναπτυξιακού 
προγράμματος του, το τοπικό πρόγραμμα διά βίου μάθη¬ 
σης, με βάση το Εθνικό Πρόγραμμα Διά Βίου Μάθησης 
και το αντίστοιχο περιφερειακό πρόγραμμα διά βίου 
μάθησης (ν. 879/2010, άρθρο 8). Το τοπικό πρόγραμ¬ 
μα διά βίου μάθησης περιλαμβάνει, ιδίως, επενδύσεις, 
προγράμματα ή επί μέρους δράσεις γενικής εκπαίδευ¬ 
σης ενηλίκων και γενικότερα δράσεις εφαρμογής της 
δημόσιας πολιτικής διά βίου μάθησης σε τοπικό επίπεδο. 

(β) Μεριμνά για την εφαρμογή του τοπικού προγράμ¬ 
ματος διά βίου μάθησης και διαχειρίζεται την εφαρμογή 
των πολιτικών και των κανόνων που αφορούν τη γενική 
εκπαίδευση ενηλίκων στην περιφέρεια του Δήμου. 

(γ) Εισηγείται την ίδρυση και μεριμνά για τη λειτουργία 
Κέντρων Διά Βίου Μάθησης (Κ.Δ.Β.Μ.) που εφαρμόζουν 
το τοπικό πρόγραμμα διά βίου μάθησης και τα οποία 
οργανώνονται είτε στο πλαίσιο του Τμήματος, είτε στο 
πλαίσιο νομικού προσώπου του Δήμου. 

(δ) Μεριμνά για τη λειτουργία και διαχείριση τοπικών 
δομών και την εφαρμογή προγραμμάτων της Γενικής 
Γραμματείας Διά Βίου Μάθησης στο πλαίσιο προγραμ¬ 
ματικών συμβάσεων που συνάπτει ο Δήμος με τη Γενική 
Γραμματεία Διά Βίου Μάθησης. 

(ε) Μεριμνά για την εφαρμογή προγραμμάτων των Κέ¬ 
ντρων Περιβαλλοντικής Εκπαίδευσης (Κ.Π.Ε.) του Υπουρ¬ 
γείου Παιδείας, Διά Βίου Μάθησης και Θρησκευμάτων, 
στο πλαίσιο προγραμματικών συμβάσεων που συνάπτει 
ο Δήμος με το Υπουργείο. 

(στ) Ασκεί τις αρμοδιότητες λαϊκής επιμόρφωσης ή 
γενικής εκπαίδευσης ενηλίκων που μεταφέρονται από 
τη Νομαρχιακή Αυτοδιοίκηση μαζί με την αντίστοιχη 
επιχειρησιακή μονάδα ή αποκεντρωμένη δομή υπηρε¬ 
σιακής μονάδας, κατά τις διατάξεις του άρθρου 23 του 
ν. 3879/2010. 


4) Μελετά και εισηγείται για τη ρύθμιση ζητημάτων 
εύρυθμης λειτουργίας της προσχολικής εκπαίδευσης και 
των σχολείων της πρωτοβάθμιας και της δευτεροβάθ¬ 
μιας εκπαίδευσης. Στο πλαίσιο αυτό και σύμφωνα με τις 
δικαιοδοσίες που δίδονται στο Δήμο με τις ισχύουσες 
διατάξεις: 

(α) Εισηγείται τη διάθεση διδακτηρίου για άλλες χρή¬ 
σεις κοινής ωφέλειας ή για την πραγματοποίηση εκδη¬ 
λώσεων κοινού ενδιαφέροντος, σε συνεργασία με τη 
Σχολική Επιτροπή. 

(β) Μεριμνά για τη μεταφορά μαθητών από τον τόπο 
διαμονής στο σχολείο φοίτησης, περιλαμβανομένης της 
μεταφοράς των μαθητών σχολείων ειδικής αγωγής, κα¬ 
θώς και της μεταφοράς και σίτισης μαθητών μουσικών 
γυμνασίων και λυκείων (Συνεργασία με την Οικονομική 
υπηρεσία). 

(γ) Εποπτεύει και ελέγχει τους συλλόγους γονέων και 
κηδεμόνων. 

(δ) Εγκρίνει την εγκατάσταση, μεταφορά ή επισκευή 
τηλεφωνικών συνδέσεων (κυρίων, δευτερευουσών, πρό¬ 
σθετων και παράλληλων) στα σχολεία. 

(ε) Οργανώνει συναυλίες ή άλλες πολιτιστικές εκδη¬ 
λώσεις για τους μαθητές, κατόπιν έγκρισης της Σχολικής 
Επιτροπής. 

(στ) Μεριμνά για το διορισμό και την αντικατάσταση 
διοικητών των ιδρυμάτων, που χορηγούν υποτροφίες, 
εφόσον έχουν τοπική σημασία. 

(ζ) Εγκρίνει οποιαδήποτε μίσθωση ιδιωτικού αυτοκι¬ 
νήτου δημόσιας χρήσης για μεταφορά προσώπων και 
υλικών προς κάλυψη σχολικών αναγκών. 

(η) Εισηγείται τον καθορισμό κοινωφελούς χρήσης των 
σχολείων σε περίπτωση παύσης της λειτουργίας τους. 

(θ) Εισηγείται την κατανομή πιστώσεων στις Σχολικές 
Επιτροπές για την επισκευή και συντήρηση των σχολικών 
κτιρίων. 

(ι) Εισηγείται την επιβολή κυρώσεων, κατά τις ισχύ- 
ουσες διατάξεις, στους γονείς και κηδεμόνες που δεν 
εγγράφουν τα παιδιά τους στο σχολείο και αμελούν για 
την τακτική φοίτηση τους. 

(ια) Εισηγείται τη διακοπή μαθημάτων, λόγων έκτα¬ 
κτων συνθηκών ή επιδημικής νόσου, εντός των διοικη¬ 
τικών ορίων του οικείου δήμου. 

(Αρμοδιότητες σε θέματα Πολιτισμού, Αθλητισμού και 
Νέας Γενιάς) 

5) Σχεδιάζει, εισηγείται και μεριμνά για την εφαρμογή 
πολιτικών, προγραμμάτων και δράσεων στον τομέα του 
πολιτισμού για την προστασία του τοπικού πολιτισμού, 
την προβολή των πολιτιστικών αγαθών και των πολιτι¬ 
στικών έργων που παράγονται σε τοπικό επίπεδο. Περι¬ 
λαμβάνονται πολιτικές, προγράμματα και δράσεις όπως: 

(α) Δημιουργία πολιτιστικών και πνευματικών κέντρων, 
μουσείων, πινακοθηκών, κινηματογράφων και θεάτρων, 
φιλαρμονικών και σχολών διδασκαλίας μουσικής, σχο¬ 
λών χορού, ζωγραφικής, γλυπτικής κ.λπ. 

(β) Διοργάνωση και εφαρμογή πολιτιστικών προγραμ¬ 
μάτων (θεατρικές παραστάσεις, συναυλίες και άλλες πο¬ 
λιτιστικές εκδηλώσεις). 

(γ) Προστασία μουσείων, μνημείων, σπηλαίων καθώς 
και αρχαιολογικών και ιστορικών χώρων της περιοχής. 

(δ) Επισκευή, συντήρηση και αξιοποίηση παραδοσι¬ 
ακών και ιστορικών σχολικών κτιρίων και κτιρίων που 
παραχωρούνται στο Δήμο από τρίτους. 

(ε) Προώθηση πολιτιστικών ανταλλαγών σε εθνικό, 
ευρωπαϊκό και διεθνές επίπεδο. 

(στ) Προώθηση της ανάπτυξης του πολιτιστικού του¬ 
ρισμού. 

6) Μελετά και εισηγείται για τη ρύθμιση τοπικών πο¬ 
λιτιστικών θεμάτων. Στο πλαίσιο αυτό και σύμφωνα με 
τις δικαιοδοσίες που δίδονται στο Δήμο με τις ισχύουσες 
διατάξεις: 

(α) Εισηγείται για τη συμμετοχή εκπροσώπου του 
Δήμου στην οργανωτική επιτροπή φεστιβάλ τοπικής 
εμβέλειας. 

(β) Εισηγείται για την επιχορήγηση ΝΠΙΔτα οποία ανα¬ 
πτύσσουν πολιτιστικού χαρακτήρα δραστηριότητες στη 
χωρική αρμοδιότητα του Δήμου. 

(γ) Εισηγείται για τη χορήγηση αδειών ίδρυσης και 
λειτουργίας ιδιωτικών μουσικών ιδρυμάτων (Ωδείων, 
μουσικών σχολών, χορωδιών, συμφωνικών ορχηστρών 
και συγκροτημάτων μουσικής δωματίου). 

7) Σχεδιάζει, εισηγείται και μεριμνά για την εφαρμογή 
πολιτικών, προγραμμάτων και δράσεων για την προώ¬ 
θηση του τοπικού αθλητισμού και την παροχή δυνα¬ 
τοτήτων άθλησης στους κατοίκους. Περιλαμβάνονται 
πολιτικές, προγράμματα και δράσεις όπως: 

(α) Κατασκευή, συντήρηση και διαχείριση αθλητικών 
εγκαταστάσεων (δημοτικά γυμναστήρια, αθλητικά κέ¬ 
ντρα και δημοτικοί χώροι άθλησης). 

(β) Προώθηση και εφαρμογή προγραμμάτων ενίσχυ¬ 
σης του μαζικού αθλητισμού και διοργάνωση αθλητικών 
εκδηλώσεων. 

(γ) Άσκηση εποπτείας επί των Εθνικών Αθλητικών Κέ¬ 
ντρων, που καθορίζονται με διυπουργική απόφαση. 

8) Τηρείτο μητρώο νέων και συνεργάζεται μετοΔημο- 
τικό Συμβούλιο Νέων για την ανάληψη πρωτοβουλιών 
και δραστηριοτήτων για την πλήρη και ελεύθερη ανά¬ 
πτυξη της προσωπικότητας των νέων. 

9) Μεριμνά για την οργάνωση και εφαρμογή προγραμ¬ 
μάτων που απευθύνονται στους νέους και συμμετέχει 
στους σχεδιασμούς και τα προγράμματα της Γενικής 
Γραμματείας Νέας Γενιάς. 

10) Παρακολουθεί τη λειτουργία και δράση δημοτι¬ 
κών δομών και νομικών προσώπων που εφαρμόζουν 
προγράμματα και δράσεις στους τομείς του πολιτισμού 
του αθλητισμού και της Νέας Γενιάς. 

11) Υλοποιεί δράσεις και προγράμματα στους τομείς 
του Πολιτισμού, του Αθλητισμού και της Νέας Γενιάς, 
συμπληρωματικά με τις δράσεις και τα προγράμματα 
που υλοποιούνται από τα Νομικά Πρόσωπα του Δήμου. 

5. Στο άρθρο 22 στις οργανικές θέσεις, συστήνεται μία 
(1) οργανική θέση ΠΕ Τύπου, μία (1) οργανική θέσηΤΕ 
Τεχνολόγων Τοπογράφων, (12) οργανικές θέσεις κλά¬ 
δου ΥΕ Εργατών καθαριότητας και (6) οργανικές θέσεις 
κλάδου ΔΕ Οδηγών. 

6. Στο άρθρο 25, οι θέσεις με σχέση εργασίας ιδιωτι¬ 
κού δικαίου ορισμένου χρόνου αυξάνονται σε 50 θέσεις 


προσωπικού με σύμβαση εργασίας ιδιωτικού δικαίου 
ορισμένου χρόνου διαφόρων ειδικοτήτων, για την αντι¬ 
μετώπιση εποχικών ή άλλων περιοδικών ή πρόσκαιρων 
αναγκών καθώς και για κάλυψη αναγκών ανταποδοτικού 
χαρακτήρα, σύμφωνα με τις κείμενες διατάξεις καθώς 
και Α/πέντε (5) θέσεις ναυαγοσώστων. 

Β. Για κάλυψη ανταποδοτικών υπηρεσιών: 25 
Γ. Για την αντιμετώπιση εποχιακών ή άλλων περιοδικών 
ή πρόσκαιρων αναγκών: 20 
Καθορίζεται ως ανώτατος αριθμός ασκούμενων σπου¬ 
δαστών ΤΕΙ στις 5 θέσεις. 

7. Στο άρθρο 26, Προϊστάμενοι των νεοσυσταθέντων 
ΑυτοτελώνΤμημάτων και Αυτοτελών Γραφείων της οργα¬ 
νωτικής δομής του Δήμου τοποθετούνται, σύμφωνα με τις 
κείμενες διατάξεις, υπάλληλοι των ακόλουθων κλάδων: 


ΔΙΟΙΚΗΤΙΚΗ ΕΝΟΤΗΤΑ (Οργανική μονάδα) 

ΚΛΑΔΟΣ 

1 

Αυτοτελές Τμήμα Επικοινωνίας 
και Δημοσίων Σχέαεων 

ΠΕ/ΤΕ 

2 

Αυτοτελές Γραφείο Επικοινωνίας 

ΠΕ/ΤΕ 

3 

Αυτοτελές Γραφείο Δημοσίων Σχέαεων 

ΠΕ/ΤΕ 

4 

ΑυτοτελέςΤμήμα Διαφάνειας 
και Διοικητικής Βοήθειας 

ΠΕ/ΤΕ/ΔΕ 

5 

Αυτοτελές Γραφείο Διαφάνειας 

ΠΕ/ΤΕ/ΔΕ 

6 

Αυτοτελές Γραφείο Διοικητικής Βοήθειας 

ΠΕ/ΤΕ/ΔΕ 

7 

Διεύθυναη Κοινωνικής Προστασίας, 
Παιδείας και Πολιτισμού 

ΠΕ/ΤΕ 

8 

ΑυτοτελέςΤμήμα Σταθμού Μεταφόρτωσης 
Απορριμμάτων (ΣΜΑ) 

ΠΕ/ΤΕ/ΔΕ 


ΑΚΡΟΤΕΛΕΥΤΙΟ ΑΡΘΡΟ: 
ΚΑΛΥΨΗ ΔΑΠΑΝΗΣ 


Στον προϋπολογισμό του τρέχοντος έτους υπάρχουν 
εγκεκριμένες πιστώσεις στους αντίστοιχους Κ.Α. για την 
κάλυψη της μισθοδοσίας του υπηρετούντος προσωπι- 


κού, 

συνολικού 

ποσού 1.050.496,00 € ως εξής: 

1) 

Κ.Α. 10.601 

1.0001 

413.988,00€. 

2) 

Κ.Α. 20.601 

1.0001 

251.000,00€. 

3) 

Κ.Α. 25.601 

1.0001 

132.000,00€. 

4) 

Κ.Α. 30.601 

1.0001 

120.000,00€. 

5) 

Κ.Α. 35.601 

1.0001 

45.000,00€. 

6) 

Κ.Α. 40.601 

1.0001 

75.308,00€. 

7) 

Κ.Α. 45.601 

1.0001 

13.200,00€. 

ΣΥΝΟΛΟ 


1.050.496,00€ 


Η μελλοντική επιβάρυνση του προϋπολογισμού του 
Δήμου συναρτάται με τον εκάστοτε ετήσιο προγραμμα¬ 
τισμό προσλήψεων και δεν είναι δυνατό να υπολογιστεί. 

Η απόφαση να δημοσιευθεί στην Εφημερίδα της Κυ- 
βερνήσεως. 


Λαμία, 11 Αυγούστου 2017 

Με εντολή Συντονιστή 
Αποκεντρωμένης Διοίκησης 
Ο Προϊστάμενος Τμήματος 

ΚΩΝΣΤΑΝΤΙΝΟΣ ΚΑΛΛΙΩΡΑΣ 



ΕΘΝΙΚΟ 

ΤΥΠΟΓΡΑΦΕΙΟ 


Καποδιστρίου 34, Τ.Κ. 104 32, Αθήνα 
Τηλ. Κέντρο 210 5279000 
Κείμενα προς δημοσίευση: ννθΒΓηαείθΓ.ΘίΟΘί.αΓ 





















